امریکا ماراق‌لارینی و بولگه ده سیروسفر تهلوکه‌سیزلیگینی قوروماق اوچون اف-35 و اف-16 قیریجی‌لاری ایله بیرلیکده " یو اس اس توماس هابنر" اوچاق ‌داشییان گمی‌سینی هرمز بوغازینا گؤندره‌جک.
بو باره‌ده پنتاگونون مطبوعات کاتیبی‌نین معاوینی سابرینا سینگ ژورنالیست‌لر اوچون کئچیردیگی نؤوبتی بریفینقده بیلدیریب.
هرمز بوغازیندا سون واخت‌لار باش وئرمیش حادثه لره جاواب اولا‌راق، ساوونما ناظیری " یو اس اس توماس هابنر" اوچاق ‌داشییان گمی‌سی، اف-35 و اف-16 قیریجی‌لاری‌نین امریکا مرکزی قوموتانلیغی‌نین اراضی‌سینه یئرلشدیریلمه‌سینه گؤستریش وئریب.
سینگ علاوه ائدیب کی، هرمز بوغازیندا و اونا بیتیشیک سولاردا وضعیته نظارت ائتمک ایمکانینی گئنیشلن‌دیرمک نیتینده‌دیر.
بون‌دان اول ایرانین دنیز قوه‌لری‌نین هرمز بوغازیندا ایکی نفت تانکرینی اله کئچیرمه‌یه جهد ائتمه‌سی و عمان ساحل‌لری یاخینلیغیندا اولوسلار آراسی سولاردا اونلاردان بیرینه آتش آچماسی باره‌ده معلومات‌لار یاییلیب.
